สวัสดีค่ะ ก่อนหน้านี้ดิฉันมีเพศสัมพันธ์กับแฟน แล้วก็มีตุ่มแดงๆขึ้นมาไม่เยอะมากบริเวณรอบนอกอวัยวะเพศ พอดูที่แฟนปรากฏว่ามีตุ่มแดงๆเล็กๆเกิดขึ้นเช่นเดียวกัน ดิฉันเป็นมาหลายวันไม่หาย หลังจากนั้น3-4วันตรงบริเวณทางเข้าก็มีเนื้อแบนๆบางๆลักษณะคล้ายหูดขึ้นเพิ่มมาอีกเล็กน้อย จึงไปร้านขายยา ได้ยากินกับยาทาของโรคเริมมาพอกินเข้าไปผ่านไป7วันทุกอย่างดูทุเลาลงเหมือนมันหยุดนิ่ง ตุ่มก็สงบแต่ก็ไม่หาย มันยังแดงเข้มๆไม่เรียบเหมือนที่เคยเป็น ส่วนเนื้อที่คล้ายหูดก็สงบไม่ลุกลามแกติดี หลังจากนั้นอีกอาทิตย์ ตกขาวจากที่เคยสีขาวใสขุ่นๆก็มีความเข้มขึ้นและจับตัวเป็นก้อนเหมือนแป้งเปียกสีเหลืองๆแต่ไม่มีอาการอะไรเลย เลยให้ยาฆ่าแบคทีเรียมาแต่ไม่หาย วันนี้ก็เลยได้เปลี่ยนมาเป็นยาฆ่าเชื้อราต่อ ได้มาทั้งยากินและยาสอดค่ะ และในขณะที่กำลังจะสอดยา เห็นตกขาวมีสีน้ำตาลมีกลิ่นคาวเลือดไหลออกมา แต่ช่วงนี้ไม่ใช่ช่วงที่ปจดจะมาค่ะ ไม่ทราบว่าการที่ตกขาวเป็นแบบนี้มันมีผลจากอะไรคะ และควรทำอย่างไรต่อ ดิฉันเสี่ยงเป็นโรคอะไรรึเปล่าคะจากอาการ ขอบสำหรับคำตอบล่วงหน้านะคะ
สวัสดีคะ ก้อนแดงนูนที่บริเวณอวัยวะเพศ มีทั้งสองเพศชายเพศหญิง อาจจะเกิดการอักเสบติดเชื้อ หรือ การบาดเจ็บก็ได้ค่ะ เช่น เกิดจากการเกาถ้าเกิดจากการติดเชื้ออาจจะเป็นได้ทั้งการติดเชื้อแบคทีเรีย ไวรัส และเชื้อรา นอกจากนี้อาจจะเป็นเรื่องพวกแมลง ที่อาศัยอยู่ที่บริเวณขน เส้น ไร หรือ เป็น เห็บค่ะ ซึ่งถ้าเป็นพวกนี้อาจจะมีเรื่องของอาการคันมาเมื่อ พวกปาราสิกเหล่านี้มีการเคลื่อนที่ค่ะ อาจจะมีจุดแดงเนื่องจากถูกดูดเอาเลือดหรือ มีการเกาะของขา ทำให้มีการบาดเจ็บได้ค่ะ ซึ่งในกรณีต้องมารักษากันทั้งสองคนค่ะการติดเชื้อทางเพศสัมพันธ์ บางอย่างทำให้มีเรื่องของตุ่มแดง หรือ ตุ่มน้ำใสได้ค่ะ เช่น เริม หรือ การติดเชื้อที่ทำให้เป็นหูดได้ค่ะซึ่งเหล่านี้ต้องได้รับการตรวจรักษาค่ะ และป้องกันด้วยการสวมถุงยางอนามัยก่อนในช่วงนี้ค่ะ มีความจำเป็นต้องได้รับการรักษาค่ะส่วนเรื่องของการใช้ยาแล้วมีปัญหาเรื่องของตกขาวอาจจะเป็นอีกเรื่องค่ะ ซึ่งเรื่องนี้คงแนะนำตรวจด้วยการเอาตกขาวไปย้อมค่ะ และไม่ควรสอดยาบ่อยๆ นะค่ะ จะทำให้มีปัญหาว่าเชื้อที่อาศัยอยู่บริเวณอวัยวะเพศตายไป หรือ ความเป็นกรดเป็นด่างเสียไปได้ค่ะแนะนำพบแพทย์เพื่อตรวจก่อนนะค่ะ